AlexejDobrolubov/national_council_slovak_2010 huggingface dataset:
35. schôdza NR SR - 7.deň - A. dopoludnia
Dátum: 2025-06-05
Poslanec: Puškárová, Paula (HLAS - SD)
Druh vystúpenia: Vystúpenie v rozprave

65. Vážený pán predseda, vážené kolegyne, kolegovia, dôvodom na zmenu je zrovnoprávnenie možností študentov z tretích krajín, absolventov tretieho stupňa vysokoškolského štúdia, požiadať o zmenu účelu pobytu priamo na policajnom útvare na území Slovenskej republiky bez nutnosti vycestovať do zahraničia, rovnako ako to majú absolventi prvého alebo druhého stupňa vysokoškolského štúdia. Zároveň sa z hľadiska získania vysokoškolského vzdelania ponecháva súčasne znenie, t. j. vypúšťa sa limitácia získania vysokoškolského vzdelania na vysokej škole len na území Slovenskej republiky, aby o zmenu účelu pobytu z účelu štúdia na iný účel, napríklad zamestnanie, podnikanie a podobne, mohol na policajnom útvare požiadať každý cudzinec, ktorý získal vysokoškolské vzdelanie bez ohľadu na to, či to bolo na území Slovenskej republiky, alebo mimo nášho územia. Teraz prečítam pozmeňujúci návrh. Raši Richard, predseda NR SR Prosím, zastavte čas. Nech sa páči, pani poslankyňa. Puškárová, Paula, poslankyňa NR SR Pozmeňujúci a doplňujúci návrh poslancov Národnej rady Slovenskej republiky Pauly Puškárovej a Michala Barteka k vládnemu návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, tlač 863. V čl. I bode 8 § 31 ods. 7 písm. d) sa slová "vysokoškolské vzdelanie prvého stupňa alebo druhého stupňa na vysokej škole v Slovenskej republike" nahrádzajú slovami "vysokoškolské vzdelanie prvého stupňa, druhého stupňa alebo tretieho stupňa". Skončila som, koniec pozmeňujúceho návrhu. Ďakujem pekne.
35. schôdza NR SR - 6.deň - B. popoludní
Dátum: 2025-06-04
Poslanec: Puškárová, Paula (HLAS - SD)
Druh vystúpenia: Vystúpenie s faktickou poznámkou

Ďakujem veľmi pekne pán predseda. Budem stručná, ale musím sa vyjadriť k štyrom veciam. Prvá vec, nízky príjem celoživotný je odrazom počtu rokov vzdelávania, to je Mincerova dekompozícia. Mzdy ešte z 50. rokov, ktorá bola miliónkrát revidovaná v posledných dvoch, troch desaťročia a boli jej závery potvrdené. Ak nedostaneme deti do škôl a nebudú sa vzdelávať, nebudú mať ani len šancu na slušnú mzdu. To je vedecký poznatok. Druhá vec, stredoškolské kurikulá. Sám viete veľmi dobre, že pán minister už veľmi veľa robí aj na tejto pôde, čo sa týka centier excelentnosti na stredných školách, máme tu aj optimalizáciu siete stredných škôl prepojenie s vysokými školami. Mnohé reformy, ktoré sa aj v tejto oblasti začali. A tretia vec, kampaň a osveta, už nám nepomôže rozprávať, treba robiť skutky. To minister robí, robí to aj nadrezortne. Ak si nepamätáte, pripomeniem reedukačné centrá, ktoré sa tiež krásne nadrezortne sa toho zhostil. Pričom to je super citlivá téma. Taktiež, teda reedukačné mi napadli ako prvé. Ale taktiež je na stole otázka zabezpečenia nejakého prepojenia cez jasle na primárne, predprimárne školské vzdelávania. Absolútne sa ohradzujem, aby sme pri tejto tematike skĺzali do ďalších tém, ako je reforma stredoškolského vzdelávania na ktorej sa tiež veľmi robí. Robme už skutky, nekecajme len o tom. Ďakujem.
35. schôdza NR SR - 6.deň - A. dopoludnia
Dátum: 2025-06-04
Poslanec: Puškárová, Paula (HLAS - SD)
Druh vystúpenia: Vystúpenie v rozprave

Ďakujem veľmi pekne, vážený pán predseda, vážený pán minister, vážené panie poslankyne, poslanci. V súlade so zákonom o Rokovacom poriadku som bola určená za spravodajkyňu k návrhu uvedeného zákona, tlač 812. Predkladám informáciu k predloženému návrhu zákona. Návrh spĺňa náležitosti podľa Rokovacieho poriadku a legislatívnych pravidiel tvorby zákonov. Zo znenia uvedeného návrhu zákona, je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o Rokovacom poriadku odporúčam, aby sa národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež, šport a cestovný ruch. Za gestorský výbor navrhujem: Výbor Národnej rady Slovenskej republiky pre vzdelávanie, vedu, mládež, šport a cestovný ruch. Odporúčam, aby predmetný návrh zákona v druhom čítaní vo výboroch a v gestorskom výbore, výbory prerokovali ihneď. Prosím pán predseda, otvorte všeobecnú rozpravu.
35. schôdza NR SR - 5.deň - B. popoludní
Dátum: 2025-06-03
Poslanec: Puškárová, Paula (HLAS - SD)
Druh vystúpenia: Vystúpenie s faktickou poznámkou

26. Ďakujem veľmi pekne, ja len v skratke. Určite sa pozriem aj na výzvu POP III, reagujem teda na pani poslankyňu Gažovičovú, určite sa pozriem aj na výzvu POP III, podľa mojich informácií viacerí nevyužili tento plán obnovy vyslovene na rozširovanie svojich stavov a nenájdeme veľa takých učiteľov, ktorí by boli vyslovene hradení len z tohto. Zvyčajne ide o kombináciu mzdových nákladov, to znamená, časť je hradená zo školského systému, časť je navyše hradená z plánu obnovy a plán obnovy tieto výzvy, mnohé boli nastavené práve nie na naše tabuľky, ale boli nastavené na nejakú konkrétnu sumu mzdových nákladov, z ktorej potom percentom sa mohlo určiť predaného konkrétneho pracovníka nejakú výšku. Čiže veľmi to závisí, samozrejme, od výzvy, pozriem sa na POP III, ale podľa mojich informácií sú to výrazne vyššie a neboli, teda pri plánovaní jednotlivých výziev neboli plánované tieto výdavky na naše tabuľkové systémy, ale práveže na celkovú sumu nákladov, tak ako to bolo nastavené v pláne obnovy, nie na naše tabuľky, ale na nejakú spoločnú mzdovú základňu. Ďakujem.
35. schôdza NR SR - 5.deň - B. popoludní
Dátum: 2025-06-03
Poslanec: Puškárová, Paula (HLAS - SD)
Druh vystúpenia: Vystúpenie v rozprave

20. Dobrý deň. Vážený pán predsedajúci, vážený pán minister, vážený pán spravodajca, kolegyne, kolegovia, dnes skutočne nemienim naťahovať túto debatu, myslím, že je veľmi konštruktívna a odborná. Ja by som možno len poukázala na dve také veci, ktoré sa týkajú nielen teda skráteného legislatívneho konania, ale niečo, čo zaznelo už v tejto časti rozpravy. V prvom rade si myslím, že týmto zákonom a týmto návrhom jasne sa deklaruje, že na ministerstve školstva sa skutočne neplytvá so skráteným legislatívnym konaným. Je to v podstate prvý návrh, ktorý sa prináša takýmto prostriedkom. Doteraz všetky zákony z ministerstva školstva, odkedy som teda predsedníčka výboru, išli normálnym, riadnym aj teda medzirezortným pripomienkovým konaním a potom teda aj tuto v parlamente klasickým, klasickým procesom. Tuto však je jeden veľmi dôležitý moment. Máme tu záväzok, ktorý vznikol zo spoločných rokovaní s odborovými, s teda pánom Ondekom a odborármi zo školstva. Ja som veľmi rada, že takýmto spôsobom práve cez toto SLK dokážeme priniesť tento záväzok do praxe. A spomenulo sa tu, to je tá druhá vec, na ktorú som chcela upozorniť, že niektorí napríklad pri odmeňovaní sú vyčlenení z či už 800-eurovej odmeny, respektíve z odmeňovania aj z tohto navýšenia sedempercentného a spomenuli sa teda súkromné školy a spomenuli sa eurofondové projekty. Ja by som veľmi rada poukázala a uviedla na pravú mieru, že pri eurofondových projektoch neexistujú tieto, alebo teda respektíve sa nedodržujú tieto klasické tarifné platy. Pre porovnanie napríklad normálny učiteľ na vysokej škole ide podľa platovej triedy a získava možno 1 200 euro alebo 1 300 euro v hrubom, pričom z eurofondového projektu sa dostáva na sumu 2 500. Tak neporovnávajme a nežiadajme, aby teda sa skutočne všetci pracovníci, ktorí poprípade aj vďaka eurofondom majú vyššie platy v školstve, aby sa ešte zahŕňali do všetkých mechanizmov. V tomto si myslím, že to nie je spravodlivé. Musíme v prvom rade ochrániť tých, ktorí reálne majú nízke platy v školstve a majú ich či už kvôli tabuľkovým, tabuľkovým, tabuľkovým, teda tabuľkovej schéme. Za mňa všetko. Ďakujem veľmi pekne.
35. schôdza NR SR - 5.deň - A. dopoludnia
Dátum: 2025-06-03
Poslanec: Puškárová, Paula (HLAS - SD)
Druh vystúpenia: Vystúpenie s faktickou poznámkou

34. Ďakujem veľmi pekne, pán predsedajúci. No, ja som tiež veľmi rada, že aj pán Krúpa sa zapojil do diskusie a zaujíma sa o túto problematike migrácie. Táto problematika mi je tiež blízka. Venovala som sa migrácii ale z toho výskumného v rámci európskych projektov Horizontu Európa a vidíme, že v Európe v roku 2015, keď prišiel 1,2 mil. migrantov do Európskej únie, z toho asi 750-tisíc do Nemecka, tak odvtedy aj Európska únia podporuje tieto projekty a zistila, že, bohužiaľ, neriadená migrácia nie je riešenie. Poskytuje viaceré dôkazy o tom, že migráciu treba riadiť na to, aby teda bola úspešná. Takým naj, najškaredším príkladom je možno ostrov Lesbos, kde to viedlo až k tomu, že jednoducho ľudia, ktorí prišli s týmito pohnutými osudmi na tento ostrov, vypálili celý svoj, celý svoj tábor. Čiže myslím si, že riadená migrácia je prirodzená súčasť, ku ktorej nás vedie aj európska skúsenosť z viacerých výskumných projektov. Vidíme, že na Slovensku sa celkovo aj vysoké školy trošičku zaktivizovali pri prijímaní študentov z tretích krajín, výrazne zaktivizovali za posledný rok a teda istým spôsobom tiež podporili tento nápor, ktorý je na cudzineckú políciu na prijímanie príslušníkov z tretích krajín. Ja osobne si myslím, že tento systém treba riadiť nielen kvôli výskumným dôkazom, ale aj teda kvôli tomu, že tento trend za posledný rok sa zvýšil. Je tu jedna možnosť, ktorú pán minister predniesol, ja si myslím, že je to práve jedna z tých možností, ktorá umožní spružniť systém, pomôcť a aj teda za sektor školstva a prijímania príslušníkov na vysoké školy, môžem povedať, že je tu podpora. Nie je čas na to, aby sme teraz ďalej vyčkávali... (Prerušenie vystúpenia časomerom.)
39. schôdza NR SR - 14.deň - B. popoludní
Dátum: 2025-09-30
Poslanec: Richter, Ján (SMER - SD)
Druh vystúpenia: Vystúpenie v rozprave

Ďakujem pekne za slovo, pán predsedajúci. Milé kolegyne, kolegovia, od júna tohto roku uplynula istá doba a je nevyhnutné k dnešnému dňu prispôsobiť aj účinnosť tejto legislatívnej normy, ktorú budeme - predpokladám, že zajtra - schvaľovať. Preto k tomu smeruje aj môj pozmeňovací návrh v zmysle rokovacieho poriadku § 90 ods. 1. Čítam pozmeňovací návrh. Gašpar, Tibor, podpredseda NR SR Prosím vás, pozastavte pánovi poslancovi čas. Richter, Ján, poslanec NR SR Pozmeňovací návrh poslanca Národnej rady Slovenskej republiky Jána Richtera k zákonu z 11. júna tohto roku o podpore prioritných okresov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky, pod tlačou 890. V čl. IV sa slová „dňom vyhlásenia okrem čl. I, ktorý nadobúda účinnosť 1. augusta 2025" nahrádzajú slovami „ 1. novembra 2025". V súvislosti s navrhovanou zmenou sa v čl. I, § 9 ods. 1, 2, 3 a 5 slová „31. júla 2025" nahrádzajú slovami „31. októbra 2025". Ďakujem, skončil som.
33. schôdza NR SR - 11.deň - A. dopoludnia
Dátum: 2025-04-10
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

56. Ďakujem pekne. Ďakujem pekne aj za tie príspevky. Myslím, že boli po väčšine vecné, a to si vážim. Musím porozmýšľať nad tou veľkou ústretovosťou, pán Dostál, ktorú ste teraz voči mne použil (povedané so smiechom), že či je to pozitívum moje, alebo negatívum, ale to som chcel odľahčiť. Priatelia, ak dovolíte, tu sa stavia otázka o dôvery k 4. Ficovej vláde. Postavte si inak otázku. Štvrtá Ficova vláda a stále má dôveru tých ľudí, stále ho volia. To znamená, že rozmýšľajú úplne inak, ako vy, ktorí, stále tvrdím, že máte základnú filozofiu – čím horšie, tým lepšie . Tu je odpoveď. Voľby sú vždy odpoveď, všetko ostatné je, je len rečnícka polemika a ja ju absolútne odmietam. Opakujem ešte raz – štvrtýkrát, nikdy v histórii Slovenska nikto iný, SMER a Robert Fico. Nad tým sa treba zamyslieť. (Potlesk.) K pani Petrík, no ja odcitujem, vy ste jasne povedala: „Problém je, že ho predkladá táto vláda.“ Ako tento zákon. To znamená, on je dobrý, ale problém je, že to predkladá Ficova vláda. No čo sa iné dá povedať? No neakceptujete nás. Nikdy ste neprijali ten výsledok tých volieb. A toto je tá... (Prerušenie vystúpenia časomerom. Reakcie z pléna.)
33. schôdza NR SR - 11.deň - A. dopoludnia
Dátum: 2025-04-10
Poslanec: Richter, Ján (SMER - SD)
Druh vystúpenia: Vystúpenie v rozprave

Z druhého piliera využila predčasný výber v nejakom priemere 12 800 eur. To znamená, peniaze, ktoré mali byť na celoživotný dôchodok, na zlepšenie života a štandardu v tej starobe, v jeseni života, boli použité možno, ja nevie, na opravu domu, možno na dovolenku, možno na niečo, možno nejaký dar pre deti, vnúčatá a podobne, ale ten cieľ je iný. To znamená, že on nenapĺňa celkom tú podstatu, ktorá v tomto prípade je. Ja viem, že tam je nejaká čiastka, ktorá je daná, pod ktorú ako nemôže ísť. Ale ten vývoj je taký, že o desať rokov na dôchodku sa môže dostať niekde na hranicu životného minima a možno ho bude musieť opätovne sanovať štát, lebo mu to vyplýva z ústavy. To znamená, to riziko tam vždy je a ja toto vidím ako problém, lebo len tritisíc... v roku ’23 31-tisíc odišlo do dôchodku, ktorých sme hodnotili, a len 3 061 si vybralo ten klasický štandard, to znamená z toho druhého dôchodkového piliera. Inak priemer 34 eur na jeden mesiac, pokiaľ niekto sporil, ako sporil, samozrejmá vec, že 20 rokov sme už vtedy mali za sebou fungovania toho pilieru, čo zas nie je nejaká veľká suma v porovnaní s tým, čo dostáva z I. piliera. To znamená, ten prvý pilier aj pre dôchodcov z II. piliera je rozhodujúci pre, pre celkovú tú výšku toho, toho dôchodku. No a tí, ktorí boli len v I. pilieri, mali z 95 % všetkých dôchodcov, ktorí v tom roku išli, vyšší dôchodok ako tí, ktorí boli v II. pilieri. 95 % tých, tých dôchodcov z II. piliera bolo krátených celkove o 52,20 mesačne. 52,20 – to je výsledok hospodárenia niekoho. A len 5 % malo viac o 9,70 v priemere. To sú konkrétne výsledky, štatistiky, ktoré sa nedajú ani prifarbiť, ktoré sa dajú možno len nejako okomentovať. To znamená, že nie úplne všetko je zlato, čo sa blyští, a tu je, tu je možno hovoriť, potrebné hovoriť aj o niektorých rizikách. Ja viem, že bol taký všelijaký pohyb, ale treba povedať, v roku ’23, tam ďaleko, ďaleko veľa rokov predtým bol naposledy otváraný, otváraný II. pilier. To znamená, že tam sa nemali čo možnosť prejaviť nejaké výkyvy, áno, výkyvy možno z investovania a ďalších vecí, lebo možno ešte grécke fondy, ktoré tam boli, mohli tam nejakým spôsobom, spôsobom zaúčinkovať. No a nehovoriac o tom, že sú tu aj isté riziká, pretože zákon je postavený tak, že ak ja sporiteľ neuhradím Sociálnej poisťovni, do II. piliera za mňa platí príspevok Sociálna poisťovňa. To znamená, úveruje ma ako sporiteľa pre súkromnú správcovskú spoločnosť. Je otázka, si možno postaviť, či je toto to najsprávnejšie. A to nie je málo, to sú desiatky miliónov celkove do toho roku. Áno, môže sa stať, že neodvedie zamestnávateľ za toho zamestnanca a tak ďalej. Neskúmam ten oný, ale tento problém tu jednoducho je... (Prerušenie vystúpenia časomerom. Potlesk. Reakcie z pléna.)
33. schôdza NR SR - 11.deň - A. dopoludnia
Dátum: 2025-04-10
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

14. Ďakujem pekne za slovo. No, pani poslankyňa, môžem len konštatovať, že 90 % vášho vystúpenia sa netýkalo novely, ktorá je tu predložená. Hovorila ste o niečom úplne inom, do minulosti. Neviem, či ste si to neprečítala alebo či bol zámer. Ale ak dovolíte, skúsim zaujať stanovisko, pretože mal som tú česť riadiť vtedy osem rokov rezort a niektoré tie otvorenia boli aj mojím výsledkom práce. Po prvé každé jedno otvorenie bolo súvisiace so zmenou alebo s novelou zákona, pretože prvé novely, ktoré sme robili, museli sa robiť, lebo Kaníkov zákon bol nevykonateľný. Nedali sa vyplácať dôchodky z II. piliera tak, jako nadstavil on ten zákon. Pri každom zmene zákona sa zároveň dala možnosť ľuďom, aby sa vyjadrili vzhľadom na tú zmenu, či chcú ostať a pokračovať alebo či chcú vystúpiť. To je slobodné. Ja som trošku prekvapený, že predchádzajúca vláda dala povinnosť mladým ľuďom vstupu do II. piliera. Jednoducho, vy, po... po... po... potierate slobodu rozhodovania tých mladých ľudí, pretože oni jedine, keď nahlási, že tam nejde, vtedy, ale inak automaticky je tam zaradený. To je možno námet minimálne pre nás poslancov, možno aj ministerstvo, ako by sme mali zobjektívniť ten, ten II. pilier ako taký. Ale ak dovolíte, všetky krajiny V4 mimo Slovenska, a to boli pravicové vlády, svojím spôsobom zrušili obdobu nášho II. piliera. Aj Poliaci, aj Česi, aj Maďari. Zaujímavé, ľavicová vláda ponechala. Samozrejme, s istými korektúrami, aby bola zabezpečená bezpečnosť tých prostriedkov, to, nikto túto vec neocenil. A mám tu nejaké čísla, na ktoré už nemám čas, ich definovať. (Potlesk.)
33. schôdza NR SR - 11.deň - A. dopoludnia
Dátum: 2025-04-10
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

14. Ďakujem pekne za slovo. No, pani poslankyňa, môžem len konštatovať, že 90 % vášho vystúpenia sa netýkalo novely, ktorá je tu predložená. Hovorila ste o niečom úplne inom. Do minulosti. Neviem, či ste si to neprečítala alebo či bol zámer. Ale ak dovolíte, skúsim zaujať stanovisko, pretože mal som... ===
39. schôdza NR SR - 10.deň - B. popoludní
Dátum: 2025-09-24
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

Marián ďakujem, že si poukázal na nedostatky tejto spackanej akože konsolidácie. Táto konsolidácia v podstate je len väčšie a väčšie bremeno na plecia ľudí tak, ako si to hovoril. V podstate dnes už neexistuje nikto, kto by s danou konsolidáciou súhlasil. Každá jedna skupina alebo profesné združenie sa zhoduje na tom, že táto konsolidácia je úplne zle navrhnutá. A to, že pán minister Kamenický babrácky riadi svoj rezort svedčí aj to, že toto je už štvrtá vlna konsolidácie a ešte stále má obrovský deficit a nevie nám povedať kde a ako mieni štát šetriť. Pretože keď chce pán minister Kamenický šetriť na sebe, tak v prvom rade by mal šetriť na štáte. Tam nepredstavil ešte ani jedno opatrenie, kde by ľuďom ukázal, ako bude šetriť štát na sebe, ako zefektívni svoju prevádzku, ako bude šetriť, kde ušetrí. Stále sa len dozvedáme v novinách, že páni ministri si žijú ako keby sme boli malé Švajčiarsko, rozhadzujú peniaze daňových poplatníkov na všelijaké papalášske podujatia, na letenky, na autá, na mercedesy a v skutočnosti žiadna konsolidácia na štáte, na prevádzke štátu nie je ju vidieť. A pán minister Kamenický sa spolieha na to, že on už aj povedal, že tieto opatrenia predstaví až niekedy pri rozpočte alebo dokonca v januári ukáže ľuďom, ako štát bude šetriť na sebe. No on sa polieha na to, že túto konsolidáciu teraz sa rýchlo spláchne v skrátenom legislatívnom konaní a do januára ľudia zabudnú, že vlastne aj ten štát má šetriť na sebe. Takže pán minister, ukážte konečne tie opatrenia, ako budete šetriť na sebe.
39. schôdza NR SR - 10.deň - B. popoludní
Dátum: 2025-09-24
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

v tom SMER-e zmeniť túto obohratú platňu. Keď bola Radičová, tak ste sa na Radičovú vyhovárali ešte ďalších osem rokov a dúfam teda, že na svojich predchodcov, na nás, sa nebudete vyhovárať ešte nasledujúce štvrťročie. Pán minister, my sa pýtame, kde sú tie peniaze, ktoré konsolidujete a ktoré ste vytiahli od ľudí a ktoré ešte idete vytiahnuť od ľudí? Kde sú tie peniaze? Kde sú? Pán Pellegrini si kupuje drahé mercedesy, Šimkovičová si kupuje drahé letenky, vy, páni ministri, máte trojnásobne zvýšené paušálne odmeny, ktoré si odmietate znížiť. Máme tu vily za milióny eur, kde nakoniec nikto nechce bývať a tie vily sú prázdne. Každý druhý deň sa tu objavuje nejaká kauza, objavuje sa tu nejaký kšeft, policajné košele, hasičské autá, dokonca aj sociálne podniky, kde dáva koalícia peniaze nejakým firmám, ktoré vznikli pár dní pred výzvou. A dnes vás už, pán minister, kritizuje úplne každý. Vy nemáte žiadnych spojencov, pretože klasicky, keď sa robila konsolidácia, tak zamestnávatelia stáli vždy pri vláde, oni majú radi konsolidácie, oni majú radi, keď štát šetrí na sebe, ale ani oni pri vás už nestoja. Oni vás kritizujú a hovoria, že tú konsolidáciu ste spravili nesmierne babrácky a nesmierne zle. Nestoja pri vás ani odbory. To vždy boli vaši tradiční spojenci. Odbory v živote neprotestovali. Teraz zvolali protest na 30. septembra a idú proti vám protestovať. Hasiči, policajti protestujú po dvadsiatich rokoch proti vám! Nehanbíte sa?! Vy nevidíte, že už každý má vás plné zuby?!
39. schôdza NR SR - 10.deň - B. popoludní
Dátum: 2025-09-24
Poslanec: Remišová, Veronika (SLOVENSKO)
Druh vystúpenia: Vystúpenie v rozprave

Čísla, ktoré si povedal Igor, hovoria jasne a pán minister sa už dva roky vyhovára na svojich predchodcov na Matoviča, na Hegera, na Ódora, dokonca už aj na Jakaba, čo je úplne absurdné. Už by ste konečne pán minister mali v tom SMER-e zmeniť to obohratú platňu. Keď bola Radičová, tak ste sa na Radičovú vyhovárali ešte ďalších osem rokov a dúfam teda, že na svojich predchodcov na nás sa nebudete vyhovárať ešte nasledujúce štvrťročie. Pán minister, my sa pýtame, kde sú tie peniaze ktoré konsoliduje a ktoré ste vytiahli od ľudí. =====
39. schôdza NR SR - 9.deň - A. dopoludnia
Dátum: 2025-09-23
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

Premiér Fico vyhlásil, že konsolidácia bude bolieť všetkých. No nie, pán premiér, konsolidácia nebude bolieť všetkých. Nebude bolieť napríklad pánov ministrov, ktorí si strojnásobili paušálne odmeny a teraz si ich absolútne drzo nechávajú nezmenené. Konsolidácia nebude bolieť ani pána prezidenta. Pán prezident si ešte k tomu kupuje aj Mercedesy za 174 000 eur. Konsolidácia nebude bolieť ani extrémne bohatých ľudí, to sú tí ľudia, ktorí, tajní sponzori, oligarchovia, ktorí stoja za SMER-om, pretože tí platia len absolútne minimálnu daň z dividend a teraz si idú schváliť, že konsolidácia nebude bolieť ani sudcov z dôvodu, aby náhodou, keď prídu tie ich kauzy na súdy, aby si tam zabezpečili kamarátov, takže nie pán premiér, konsolidácia nebude bolieť všetkých, bude bolieť len obyčajných ľudí, bude bolieť ľudí, ktorí pracujú. Bude bolieť ľudí, ktorí vytvárajú hodnoty, bude bolieť rodičov, ktorí vychovávajú deti, ale vás a vašich kamarátov teda konsolidácia bolieť vôbec nebude. Ďakujem. (Potlesk.)
39. schôdza NR SR - 5.deň - B. popoludní
Dátum: 2025-09-16
Poslanec: Remišová, Veronika (SLOVENSKO)
Druh vystúpenia: Vystúpenie s faktickou poznámkou

Ďakujem, ďakujem veľmi pekne kolegom poslancom. Áno, pán poslanec Viskupič to povedal veľmi pekne, že ústavným činiteľom, že si v podstate ich zvýšili takým obšlahom tie paušálne náhrady sú nezdanené, nijako sa to nedotkne. Dokonca aj premiérovi sa plat ešte zdvihne, čo je úplne absurdné. Pán poslanec Dostál hovoril o tom, že dôvody na skrátené legislatívne konanie sú úplne falošné, áno, sú falošné. Ide len o to, aby sa to rýchlo spláchlo, aby sa o tejto vlne konsolidácie hovorilo čo najmenej. Ale ja by som chcela počuť aj vstupy koaličných poslancov, že či oni súhlasia s takouto formou konsolidácie, či súhlasia s tým, že každého jedného človeka, ktorý pracuje zderie táto vláda v podstate z kože, ale symbolicky ústavným činiteľom, ministrom, premiérovi sa plat ešte zdvihne. Chcela by som od vás počuť, že či s tým súhlasíte, pretože naozaj mnohí z vás žijú v regiónoch a vidia ten ťažký život ľudí. A som presvedčená o tom, že žiadny človek, ktorý má v sebe trošku rešpektu a úctu k pracujúcemu ľudu, tak nemôže súhlasiť s takouto nespravodlivou, neférovou formou konsolidácie s akou prišiel v skrátenom legislatívnom konaní do parlamentu pán minister Kamenický. Ďakujem.